PREDLOG ZAKONA

O IZMENAMA I DOPUNAMA

ZAKONA O ZAŠTITI ŽIVOTNE SREDINE

Član 1.

U Zakonu o zaštiti životne sredine („Službeni glasnik RS”, br. 135/04, 36/09, 36/09 - dr. zakon, 72/09 - dr. zakon, 43/11- US i 14/16), u članu 90b stav 2. reči: „člana 90v tačka 16)” zamenjuju se rečima: „člana 90v tač. 16) i 21)”.

Član 2.

U članu 90v stav 1. tačka 21) menja se i glasi:

„21) pripremu i sufinansiranje projekata koji se finansiraju iz pretpristupne pomoći Evropske unije u skladu sa članom 89. st. 3. i 4. ovog zakona, kao i nepredviđenih troškova vezanih za realizaciju tih projekata;”.

Posle tačke 21) dodaje se tačka 21a) koja glasi:

„21a) sufinansiranje projekata koji se finansiraju iz međunarodne razvojne pomoći i drugih finansijskih izvora koji zahtevaju sufinansiranje;”.

Član 3.

Posle člana 101. dodaju se naziv člana i član 101a koji glase:

„Korisnici IPARD podsticajnih sredstava

Član 101a

Korisnici koji ostvaruju pravo na IPARD podsticaje iz oblasti poljoprivrede i ruralnog razvoja u obavezi su da ispune odgovarajuće uslove zaštite životne sredine.

Ministar i ministar nadležan za poslove poljoprivrede i ruralnog razvoja, sporazumno propisuju uslove iz stava 1. ovog člana, koje moraju ispuniti korisnici IPARD podsticaja.”

Član 4.

Ovaj zakon stupa na snagu osmog dana od dana objavljivanja u ,,Službenom glasniku Republike Srbije”.